Čo mám písať do formulára oblasti hodnotenia?
formulár obsahuje pomocné otázky. pri vypĺňaní sa sústreďte na detailnejšiu charakteristiku v zmysle rozvojového procesu obce za obdobie posledných desiatich rokov, resp. od času, ktorý považujete za medzník rozvoja obce a vyzdvihnite ojedinelé inovatívne a inšpiratívne riešenia, ale aj problémy a obmedzenia, s akými ste sa stretli pri realizácii jednotlivých cieľov. spomeňte uplatnené metódy a techniky práce.  
je potrebné vyplniť každú oblasť. môže sa vám zdať, že nemáte čo napísať, ale pozerajte sa na to s nadhľadom. v pomocných otázkach hľadajte medzi jednotlivými činnosťami súvislosti a tie charakterizujte.  
napr. obec nemá školské zariadenie, ale možno zabezpečila pravidelnú dopravu pre školákov. ide o to, ako sa pasujete s výzvami a problémami.
podporné prílohy slúžia pre národnú hodnotiacu komisiu ako vstupný materiál k hodnoteniu. Čím je formulár oblasti hodnotenia komplexnejšie vyplnený a sú k nemu zaslané relevantné prílohy, tým lepšie si vie hodnotiteľ spraviť obraz o vašej obci. sú to vlastne vstupné informácie pre človeka, ktorý nikdy pred tým nenavštívil vašu obec.